EL Επίσημη Εφημερίδα της Ευρωπαϊκής Ένωσης C 341/47

Ανακοίνωση της γαλλικής κυβέρνησης σύμφωνα με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Γνώμη σχετικά με τις αιτήσεις έκδοσης αποκλειστικών αδειών αναζήτησης κοιτασμάτων πετρελαίου και φυσικού αερίου, που αποκαλούνται «Άδειες Dicy»)

(Κείμενο που παρουσιάζει ενδιαφέρον για τον ΕΟΧ)

2010/C 341/12

Με την από 21 Ιουνίου 2010 αίτησή της, η εταιρεία Realm Energy International, με έδρα 2nd Floor, Berkeley Square House, Berkeley Square London W1J 6BD, UNITED KINGDOM, ζήτησε αποκλειστική άδεια εξερεύνησης πενταετούς διάρκειας, αποκαλούμενη «Permis de Dicy», για την αναζήτηση κοιτασμάτων υγρών ή αέριων υδρογονανθράκων σε συνολική έκταση περίπου 705 km2, η οποία καλύπτει μέρος των διοικητικών διαμερισμάτων Ain, Isère, Rhône και Savoie.

Το πεδίο εφαρμογής της παρούσας άδειας αποτελείται από τα τόξα των μεσημβρινών και των παραλλήλων με σημεία τομής (κορυφές) στις εν συνεχεία οριζόμενες γεωγραφικές συντεταγμένες, με αναφορά το μεσημβρινό του Παρισιού.

Κορυφή Ανατολ. γεωγρ. μήκος Βόρ. γεωγρ. πλάτος Α 01,00 53,50 B 01,20 53,50 C 01,20 53,20 D 00,60 53,20 E 00,60 53,40 F 00,70 53,40 G 00,70 53,36 H 00,68 53,36 Ι 00,68 53,35 J 00,64 53,35 K 00,64 53,27 L 00,67 53,27 M 00,67 53,28 N 00,73 53,28 O 00,73 53,30 P 01,10 53,30 Q 01,10 53,40 R 01,00 53,40

Υποβολή των αιτήσεων και κριτήρια εκχώρησης των δικαιωμάτων

Οι υποβάλλοντες την αρχική αίτηση και οι ανταγωνιστικές αιτήσεις πρέπει να πληρούν αποδεδειγμένα τις αναγκαίες προϋποθέσεις για την άδεια, όπως ορίζονται στα άρθρα 4 και 5 του διατάγματος αριθ. 2006-648 της 2ας Ιουνίου 2006 όσον αφορά τα μεταλλευτικά δικαιώματα και τα δικαιώματα υπόγειας αποθήκευσης (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Οι ενδιαφερόμενες εταιρείες μπορούν να υποβάλουν ανταγωνιστικές αιτήσεις εντός προθεσμίας 90 ημερών από την ημερομηνία δημοσίευσης της παρούσας γνωστοποίησης, σύμφωνα με τη διαδικασία που περιγράφεται συνοπτικά στην «Ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11, και ορίστηκε με το διάταγμα αριθ. 2006-648 της 2ας Ιουνίου 2006 περί εξορυκτικών δικαιωμάτων και δικαιωμάτων υπόγειας αποθήκευσης, όπως τροποποιήθηκε (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Οι ανταγωνιστικές αιτήσεις υποβάλλονται στο Υπουργείο Ορυχείων στην κατωτέρω αναφερόμενη διεύθυνση. Οι αποφάσεις σχετικά με την αρχική αίτηση και τις ανταγωνιστικές αιτήσεις λαμβάνονται εντός δύο ετών από την ημερομηνία παραλαβής από τις γαλλικές αρχές της αρχικής αίτησης, και το αργότερο στις 21 Αυγούστου 2010.

Προϋποθέσεις και απαιτήσεις σχετικά με την άσκηση και την παύση της δραστηριότητας

Οι ενδιαφερόμενοι παραπέμπονται στα άρθρα 79 και 79 παράγραφος 1 του μεταλλευτικού κώδικα και το διάταγμα αριθ. 2006-649 της 2ας Ιουνίου 2006, σχετικά με τις δραστηριότητες εξόρυξης, υπόγειας αποθήκευσης και την επιτήρηση των μεταλλείων και της υπόγειας αποθήκευσης (Επίσημη Εφημερίδα της Γαλλικής Δημοκρατίας, 3 Ιουνίου 2006).

Για περισσότερες πληροφορίες μπορείτε να απευθύνεστε στο Ministère de l'écologie, de l’énergie, du développement durable et de la mer (Υπουργείο Οικολογίας, Ενέργειας, Αειφόρου Ανάπτυξης και Θάλασσας):

Direction générale de l'énergie et du climat, direction de l’énergie, sous-direction de la sécurité d’approvisionnement et nouveaux produits énergétiques, bureau exploration et production des hydrocarbures, Grande Arche de la Défense — Paroi Nord, 92055 La Défense Cedex, FRANCE (Tel. +33 140819529).

Οι κανονιστικές και νομοθετικές διατάξεις που αναφέρονται ανωτέρω διατίθενται στο δικτυακό τόπο του Légifrance: http://www.legifrance.gouv.fr

(1) ΕΕ L 164 της 30.6.1994, σ. 3.